CELEX: 32016D0034
Language: hu
Date: 2015-12-17 00:00:00
Title: Az Európai Parlament (EU) 2016/34 határozata (2015. december 17.) a gépjárműiparban alkalmazott kibocsátásméréssel foglalkozó vizsgálóbizottság felállításáról, hatásköreiről, létszámáról és megbízatásának időtartamáról

15.1.2016   
            
            
               HU
            
            
               Az Európai Unió Hivatalos Lapja
            
            
               L 10/13
            
         AZ EURÓPAI PARLAMENT (EU) 2016/34 HATÁROZATA
   (2015. december 17.)
   a gépjárműiparban alkalmazott kibocsátásméréssel foglalkozó vizsgálóbizottság felállításáról, hatásköreiről, létszámáról és megbízatásának időtartamáról
   AZ EURÓPAI PARLAMENT,
   
               —
            
            
               tekintettel a 283 képviselő által benyújtott kérelemre, amelynek tárgya vizsgálóbizottság felállítása az uniós jog alkalmazása során felmerülő állítólagos jogsértések és hivatali visszásságok kivizsgálása érdekében a gépjárműiparban alkalmazott kibocsátásmérés kapcsán,
            
         
               —
            
            
               tekintettel az Elnökök Értekezletének javaslatára,
            
         
               —
            
            
               tekintettel az Európai Unió működéséről szóló szerződés 226. cikkére,
            
         
               —
            
            
               tekintettel az Európai Parlament vizsgálati jogának gyakorlására vonatkozó részletes rendelkezésekről szóló, 1995. április 19-i 95/167/EK, Euratom, ESZAK európai parlamenti, tanácsi és bizottsági határozatra (1),
            
         
               —
            
            
               tekintettel a könnyű személygépjárművek és haszongépjárművek (Euro 5 és Euro 6) kibocsátás tekintetében történő típusjóváhagyásáról és a járműjavítási és -karbantartási információk elérhetőségéről szóló, 2007. június 20-i 715/2007/EK európai parlamenti és tanácsi rendeletre (2),
            
         
               —
            
            
               tekintettel a gépjárművek és pótkocsijaik, valamint az ilyen járművek rendszereinek, alkatrészeinek és önálló műszaki egységeinek jóváhagyásáról szóló, 2007. szeptember 5-i 2007/46/EK európai parlamenti és tanácsi irányelvre (3),
            
         
               —
            
            
               tekintettel a környezeti levegő minőségéről és a Tisztább levegőt Európának elnevezésű programról szóló, 2008. május 21-i 2008/50/EK európai parlamenti és tanácsi irányelvre (4) és az annak kapcsán jelenleg folyamatban lévő kötelezettségszegési eljárásokra,
            
         
               —
            
            
               tekintettel a könnyű haszongépjárművek szén-dioxid-kibocsátásának csökkentésére irányuló közösségi integrált megközelítés keretében az új személygépkocsikra vonatkozó kibocsátási követelmények meghatározásáról szóló, 2009. április 23-i 443/2009/EK európai parlamenti és tanácsi rendeletre (5),
            
         
               —
            
            
               tekintettel a gépjárműiparban alkalmazott kibocsátásmérésről szóló, 2015. október 27-i állásfoglalásra (6), amely kéri a Bizottság és a tagállami hatóságok szerepének és felelősségének alapos kivizsgálását, tekintettel többek között a Bizottság Közös Kutatóközpontjának 2011. évi jelentésében megállapított problémákra,
            
         
               —
            
            
               tekintettel a 692/2008/EK rendeletnek a könnyű személygépjárművek és haszongépjárművek (Euro 6) kibocsátása tekintetében történő módosításáról szóló bizottsági rendeletre irányuló tervezetre (D042120),
            
         
               —
            
            
               tekintettel a 2007/46/EK irányelv 40. cikkének (1) bekezdésével létrehozott Műszaki Bizottság – Gépjárművek elnevezésű bizottság (TCMV) 2015. október 28-i véleményére,
            
         
               —
            
            
               tekintettel eljárási szabályzata 198. cikkére,
            
         
               1.
            
            
               úgy határoz, hogy vizsgálóbizottságot állít fel az uniós jog alkalmazása során felmerülő állítólagos jogsértések és hivatali visszásságok kivizsgálása érdekében a gépjárműiparban alkalmazott kibocsátásmérés kapcsán, a nemzeti és uniós bíróságok hatáskörének sérelme nélkül;
            
         
               2.
            
            
               úgy határoz, hogy a vizsgálóbizottság:
               
                           —
                        
                        
                           kivizsgálja azon feltételezést, hogy a Bizottság nem tett eleget a 715/2007/EK rendelet 14. cikke (3) bekezdésének – amely kötelezi Bizottságot, hogy folyamatosan vizsgálja felül a kibocsátások mérésére használt mérési ciklusokat, és ha azok nem megfelelőek, illetve nem tükrözik a valós kibocsátásokat, akkor igazítsa ki azokat olyan módon, hogy megfelelően tükrözzék a valós közúti vezetés által generált kibocsátásokat –, annak ellenére, hogy a járművek szokásos körülmények közötti használatára vonatkozó kibocsátási határértékek súlyos és ismétlődő, a 715/2007/EK rendelet 5. cikkének (1) bekezdése szerinti kötelezettségeket sértő túllépése tekintetében adatok álltak rendelkezésre, többek között a Bizottság Közös Kutatóközpontja 2011-es és 2013-as jelentései, valamint a Tiszta Közlekedés Nemzetközi Tanácsa (ICCT) 2014-ben elérhetővé tett kutatása;
                        
                     
                           —
                        
                        
                           kivizsgálja azon feltételezést, hogy a Bizottság és a tagállamok hatóságai nem foganatosítottak megfelelő és hatékony intézkedéseket a 715/2007/EK rendelet 5. cikkének (2) bekezdésében foglalt, hatástalanító berendezésekre vonatkozó egyértelmű tilalom végrehajtásának felügyelete és végrehajtása érdekében;
                        
                     
                           —
                        
                        
                           kivizsgálja azon feltételezést, hogy a Bizottság nem valósította meg a valós közúti vezetés által generált kibocsátásokat tükröző vizsgálatok időben történő bevezetését, és a hatástalanító mechanizmusok használatának kezelésére vonatkozó intézkedéseket a 715/2007/EK rendelet 5. cikke (3) bekezdésében foglaltak szerint;
                        
                     
                           —
                        
                        
                           kivizsgálja azon feltételezést, hogy a tagállamok nem határoztak meg hatékony, arányos és visszatartó erejű szankciókra vonatkozó rendelkezéseket a 715/2007/EK rendeletben foglalt rendelkezések gyártók általi megsértése – többek között a hatástalanító eszközök használata, az információhoz való hozzáférés megtagadása, valamint a típusjóváhagyás, illetve az üzemelés közbeni megfelelés vizsgálati eredményeinek meghamisítása – esetére, amint azt az említett rendelet 13. cikkének (1) és (2) bekezdése előírja;
                        
                     
                           —
                        
                        
                           kivizsgálja azon feltételezést, hogy a tagállamok nem hoztak meg minden szükséges intézkedést annak biztosítása érdekében, hogy a 715/2007/EK rendelet megsértése esetén alkalmazandó szankciókra vonatkozó rendelkezések az említett rendelet 13. cikkének (1) bekezdésében foglaltak szerint végrehajtásra kerüljenek;
                        
                     
                           —
                        
                        
                           információkat gyűjt és elemez annak megállapítása érdekében, hogy a Bizottság és a tagállamok rendelkeztek-e bizonyítékkal a hatástalanító mechanizmusok használatáról azt megelőzően, hogy az Amerikai Egyesült Államok Környezetvédelmi Ügynöksége 2015. szeptember 18-án jogsértésre vonatkozó értesítést adott ki;
                        
                     
                           —
                        
                        
                           információkat gyűjt és elemez a 2007/46/EK irányelv rendelkezéseinek, különösen pedig a 12. cikk (1) bekezdésének, valamint a 30. cikk (1), (3) és (4) bekezdésének tagállamok általi végrehajtására vonatkozóan;
                        
                     
                           —
                        
                        
                           információkat gyűjt és elemez annak megállapítása érdekében, hogy a Bizottság és a tagállamok rendelkeztek-e bizonyítékkal arról, hogy a szén-dioxid-kibocsátási vizsgálatok során sor került hatástalantó eszközök használatára;
                        
                     
                           —
                        
                        
                           a tárgyban általa szükségesnek ítélt javaslatokat tesz;
                        
                     
         
               3.
            
            
               úgy határoz, hogy a vizsgálóbizottság a munkája megkezdésétől számított hat hónapon belül időközi jelentést terjeszt elő, végleges jelentését pedig a munkája megkezdésétől számított 12 hónapon belül nyújtja be;
            
         
               4.
            
            
               úgy határoz, hogy a vizsgálóbizottság 45 tagból áll;
            
         
               5.
            
            
               utasítja elnökét, hogy gondoskodjon e határozatnak az Európai Unió Hivatalos Lapjában történő közzétételéről.
            
         
      (1)  HL L 113., 1995.5.19., 1. o.
   
   
      (2)  HL L 171., 2007.6.29., 1. o.
   
   
      (3)  HL L 263., 2007.10.9., 1. o.
   
   
      (4)  HL L 152., 2008.6.11., 1. o.
   
   
      (5)  HL L 140., 2009.6.5., 1. o.
   
   
      (6)  Elfogadott szövegek, P8_TA(2015)0375.